Komission asetus (EY) N:o 951/2003,
annettu 28 päivänä toukokuuta 2003,
neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetusta asetuksesta (EY) N:o 174/1999 ja maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä annetusta asetuksesta (EY) N:o 800/1999 poikkeamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna komission asetuksella (EY) N:o 509/2002(2), ja erityisesti sen 26 artiklan 3 kohdan ja 31 artiklan 14 kohdan,
sekä katsoo seuraavaa:
(1) Kroatiaan suuntautuvan juustonviennin jatkuva kasvu uhkaa saattaa kyseisen maan markkinat epätasapainoon. Tämän vuoksi olisi toteutettava kaupallisia toimenpiteitä, jotta kauppavirrat pysyisivät tavanomaisina.
(2) Vientitodistushakemusten määrän rajoittamiseksi olisi tästedes lyhennettävä kyseisten Kroatiaan suuntautuvaan vientiin myönnettyjen vientitodistusten voimassaoloaikaa 1 päivästä kesäkuuta 2003 alkaen komission asetuksen (EY9 N:o 174/1999(3), sellaisena kuin se on viimeksi muutettuna asetuksella (EY) N:o 833/2003(4) 6 artiklan c kohdasta poiketen.
(3) Jottei kauppasäännöksiä kierrettäisi, toimenpidettä olisi sovellettava myös mihin kyseiseen vyöhykkeeseen kuuluviin maihin. On myös syytä toteuttaa tarvittavat toimenpiteet, jottei muita kyseiseen vyöhykkeeseen kuuluvia maita varten myönnettyjä todistuksia käytettäisi viennissä Kroatiaan 1 päivän kesäkuuta 2003 jälkeen, komission asetuksen (EY) N:o 800/1999(5), sellaisena kuin se on viimeksi muutettuna asetuksella (EY) N:o 444/2003(6), 18 artiklan 3 kohdasta poiketen.
(4) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 174/1999 6 artiklan c kohdassa säädetään, CN-koodiin 0406 kuuluville tuotteille, joiden määräpaikka on mainitun asetuksen 15 artiklan 3 kohdan ensimmäisessä luetelmakohdassa määritelty vyöhyke I, 1 päivästä kesäkuuta 2003 haettujen, tuen ennakkovahvistuksen sisältävien vientitodistusten voimassaoloaika päättyy todistusten myöntämiskuukautta seuraavan kuukauden lopussa.
2 artikla
Poiketen siitä, mitä asetuksen (EY) N:o 800/1999 18 artiklan 3 kohdassa säädetään, tukea ei makseta Kroatiaan suuntautuvalle viennille, joka tapahtuu 1 päivästä kesäkuuta 2003 lähtien käytettävillä todistuksilla, joiden kohdassa 7 mainitaan jokin muu määräpaikka kuin Kroatia.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä kesäkuuta 2003.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä toukokuuta 2003.